228 



Insekter. 



forsynet med en blød Hæfteskive omkring Gattet — fast til en 

 Plante, og den ofte brogede Puppe bliver da med Bagenden stik- 

 kende i den afkrængede Larvehud. c. 



En meget talrig Gruppe, af hvilken dog kun temmelig faa 

 Arter har forstzoologisk Interesse. 



I. Chrysomela (Lina) tremulæ. 



Oval, af sædvanlig Bladbilleform. Følehornene noget fortyk- 

 kede henimod Spidsen, ikke halvt saa lange som Kroppen. Vinge- 

 dækkerne teglstensrode over det hele; iøvrigt er Dyret morkt gron- 

 blaat. Omtr. 4 Lin. lang. — Larven har kraftige sorte Ben, sort 

 Hoved, en sort Plade ovenpaa Forbrystet (med en fin hvidlig Linie 

 i Midten) ; paa de øvrige Kropringe smaa sorte Plader i regelmæssig 

 Anordning, adskilte ved lysere Mellemrum, der hos yngre Larver 

 kun udgor en ringere Del af Overfladen (ialfald paa Oversiden), 

 medens de hos ældre Larver er forholdsvis storre. En Del af Pla- 

 derne er toppede og bærer Kirtel-Mundinger. Ogsaa Puppen, 

 der sidder fast paa Bladene med Bagenden i Larvehuden, er forsynet 

 med store morke Pletter. 



Denne Bille og dens Larve lever paa Poppel og Pil. I Maj 

 kan man træffe de overvintrede Biller ædende paa de nylig ud- 

 sprungne Planter; de fortærer Bladene næsten fuldstændig. De 

 lægger snart efter Æg paa Bladene; Æggene, der er gule, ligger 

 i Grupper. Nogle faa Dage senere kommer Larverne frem; de 

 spæde Larver æder kun Overhuden paa den ene Side samt Blad- 

 kødet, de ældre fortærer Bladene helt og holdent med Undtagelse 

 af Hovedribben og de fra denne udgaaende grovere Sideribber. I 

 Løbet af en Maanedstid forløber hele Udviklingen til fuldkomment 

 Insekt. Der skal kunne være to Generationer om Aaret. 



Dette Insekt optræder jævnlig i store Skarer i Pilekulturer, og 

 ved det udviklede Insekts og Larvens forenede Arbejde kan der 

 anrettes betydelig Skade, idet Pilene afløves og Vidierne som Følge 

 deraf ikke udvikles ordentlig eller endog gaar ud. Den optræder 

 saaledes i Pilekulturerne i Lersøen (ved København), hvor jeg f Ex. 

 i 1896, i Slutningen af Maj, traf det udviklede Insekt i Mængde 

 ædende de unge Pileblade. Nogle Biller, jeg tog med hjem, lagde 

 Æg hele Juni igennem, saaledes at der i Slutningen af Maaneden 

 i mine Forsøgsglas var ganske smaa Larver, ja nylagte Æg, sam- 



